Sauli Koskinen vuonna 2013.
**Sauli Eerik Koskinen** (s. 28. maaliskuuta 1985 Hyvinkää) on suomalainen tositelevisiotähti, viihdereportteri ja personal trainer. Koskisesta tuli julkisuuden henkilö hänen voitettuaan vuoden 2007 Big Brotherin. Vuonna 2023 Koskinen valmistui eräoppaaksi.

Big Brother
-----------

Koskinen voitti tositelevisiosarja Big Brotherin suomalaisen version 3. tuotantokauden vuonna 2007. Hän vietti talossa 14 viikkoa ja sai finaalissa 45,75 prosenttia annetuista äänistä. Ennen hakemistaan ohjelmaan hän työskenteli myyjänä helsinkiläisessä vaatekaupassa. Ohjelman tuottaja Mikko Räisänen vastasi tuolloin asukasvalinnoista ja kertoi päätöksen Koskisen laittamisesta taloon tulleen ensimmäisten minuuttien aikana haastattelusta. Syyksi valintaan Räisänen mainitsi muun muassa Koskisen positiivuuden ja avoimuuden.

Ura
---

Koskinen ja toinen Big Brother -kilpailija Niko Nousiainen palasivat televisioon juontamaan omaa televisiosarjaansa *Saulin ja Nikon parhaat pätkät*, jossa he kommentoivat viraalivideoita. Pian tämän jälkeen Koskinen palkattiin viihdereportteriksi Ilta-Sanomat-iltapäivälehteen, jossa hän kommentoi viihdeuutisia toimittaja Katri Utulan kanssa. Vuonna 2011 Koskinen ja Utula matkustivat Yhdysvaltoihin ja tuottivat erikoissarjaa tästä osiosta nimellä *Tutka Roadshow*.

Kesäkuussa 2011 Koskinen jatkoi työskentelyä Ilta-Sanomille. Hän työskenteli myös Radio Aallon kirjeenvaihtajana. Keväällä 2013 Koskinen kuvasi oman life style -televisio-ohjelman Los Angelesissa, joka esitettiin Suomessa syksyllä 2013. Ohjelman nimi oli *Saulin paras kaveri*, ja se esitettiin Fox -tv-kanavalla. Samana syksynä (2013) Koskinen voitti Dancing on Ice -televisioformaatin suomalaisversion ensimmäisen kauden, joka esitettiin Nelosella. Koskisen parina toimi taitoluistelija Nea Ojala.

Sauli Koskinen juonsi vuoden 2014 Big Brotherin yhteydessä arki-iltaisin esitettävän *Big Brother Extra* -ohjelman. Koskinen opiskeli vuoden kestäneessä koulutuksessa personal traineriksi, jossa ammatissa hän toimii (syksy 2019).

Yksityiselämä
-------------

Sauli Koskisen sisko **Saana Koskinen** on Miss Saana & The Missionaries -yhtyeen laulaja ja lauluntekijä. 
Koskinen seurusteli yhdysvaltalaisen muusikon Adam Lambertin kanssa.

Esiintymiset tv-ohjelmissa
--------------------------

* *Big Brother* (2007)
* *Saulin ja Nikon parhaat pätkät* (2008)
* *Tutka Roadshow*
* *Dancing on Ice* (2013)
* *Saulin paras kaveri* (2013)
* *Big Brother Extra* (2014)
* *Selviytyjät Suomi*  (2019)
* *Farmi Suomi* (2020)
* *Erikoisjoukot* (2022)
* *Arktinen retkikunta* (2023)

Lähteet
-------

1. ↑  Sauli Koskinen (28.3.1985) salenaikou.com. Viitattu 11.9.2011.
2. ↑  Sauli Koskinen  18.2.2011. thefinnbert. Viitattu 8.9.2011.
3. ↑  Personal trainerina työskentelevä Sauli Koskinen: "Adam Lambert on minulle tärkeä" *www.iltalehti.fi*. Viitattu 19.10.2019.
4. ↑  Sauli voitti Big Brotherin! *Ilta-Sanomat*.  2.12.2007. Viitattu 30.7.2011.
5. ↑  Iiro Myllymäki: Sauli Koskinen valmistui uuteen ammattiin – kertoo tv:ssä muuttuneesta elämästään *Ilta-Sanomat*.  11.3.2024. Viitattu 11.3.2024.
6. ↑  Varaslähtö Big Brotheriin! *Iltalehti*.  25.8.2008. Viitattu 31.7.2011.
7. ↑  Sauli Koskinen *City*.  4/2011. Viitattu 30.7.2011.
8. ↑  Saulin ja Nikon parhaat pätkät alkaa 25.10 *plaza.fi*.  14.10.2008. Viitattu 5.8.2011.
9. ↑  IS-Tutka - Katri Utula ja Sauli Koskinen *Facebook*. Viitattu 31.7.2011.
10. ↑  Tutka Roadshow: Tutustu Angelika Kallion miljoona-asuntoon New Yorkissa! *Ilta-Sanomat*.  27.5.2011. Viitattu 31.7.2011.
11. ↑  Sauli Koskinen esittelee tyylinsä IS:lle - *Muutan takaisin Amerikkaan* *Ilta-Sanomat*.  14.6.2011. Viitattu 31.7.2011.
12. ↑  Aalto: Paparazzit seuraavat Saulia kaikkialle *Metrolive*.  14.6.2011. Viitattu 31.7.2011.
13. ↑  Big Brother -juontaja Sauli Koskinen: Kesäksi Suomeen *mtv.fi*.  17.6.2014. Viitattu 17.6.2014.
14. ↑  Voutilainen, Petri: BB-Sauli jätti siskonsa varjoon? *Metro Live*.  14.06.2011. Viitattu 3.8.2011.
15. ↑  Talvio, Otto: Funky Elephant luotti paikallisiin *Helsingin Sanomat*.  31.5.2009. Viitattu 3.8.2011.
16. ↑  de Camp, Walter: Sauli Koskinen.  *City*, 2001, nro 4. Artikkelin verkkoversio. Viitattu 31.7.2011.
17. ↑  Mattila, Raisa: BB-Saulin isä Adamista: "Vähän kyllä jännittää" *Nyt-liite*.  24.2.2011. Viitattu 31.7.2011.
18. ↑  Adam Lambert & Boyfriend Sauli Koskinen Break Up newnownext.com. Viitattu 5.4.2013. (englanniksi)

Aiheesta muualla
----------------

* Saulin virallinen internetsivusto.
* Saulin Hollywood -blogi Ilta-Sanomien sivuilla.
* Tutka Roadshow Facebookissa.